
u  II J  a  un  nombre  innombrable  de  manieres  dTariver 
a  1’Erreur,  iln’y  a  qu’une  feule  route  vers  la  Verite : 
"  il  y  a  donc  1’infini  contre  un  a  parier,  qu’un  philofophe 
“  qui  ne  s’appuiera  que  fur  des  hypothefes  ne  dira  que 
“  des  chimeres.” 

Voltaire,  Elemens  de  la  Philofophie* 

DE  PINGUEDINE  ANIMALI  COMPLECTENS . 


MICHAELE  BENIGNO  CLARE,  Auctore. 


SCIENTIAE  fere  omnes,  legum  systematis 
animalis  indagationi  earum  auxilia  tu¬ 
lerunt.  Ex  harum  singulis  physiologia  etiam 
aliquid  commodi  duxisse  videtur ;  attamen 
vero  adhuc  paululum  perficitur,  et  hunc  auc¬ 
tum  quam  parvum,  Anatomiae  et  novis  che¬ 
miae  repertis  maxime  debet.  Ex  harum  con¬ 
summatione  igitur,  physiologiam  excultam 
sperare  est.  Et  quamquam  in  ea  excolenda 

7 

A  experimenta 

/  .  *" 

experimenta  accurata  solum  animo  satisfaciunt, 
theorias  tamen  frudtu  suo  non  carent ;  quia  vel 
refutatione,  vel  experimentorum  novorum  via 

patefafla,  res  variae  saepe  explorantur. 

/ 

i 

Ex  pinguedinis  secretione,  absorptione,  et 
aliis  in  corpore  animali  commutationibus,  va¬ 
letudo  bona  vel  mala  maxime  pendere  vide¬ 
tur.  Attamen  profe&o  inter  physiologiae  divi¬ 
siones  varias,  nullae  fere  minus  animadversae 
fuerunt ;  quamquam  ex  earum  cQgnitione  ac¬ 
curatiori,  medicinae  commoda  magna  mani¬ 
feste  orirentur. 

t  ",  ' 

•  < 

Copia  pinguedinis  nimia,  vel  obesitas,  etiam 

V 

apud  medicos  morbus  nosologicus  habetur, 
etsi  eorum  curam  non  saepe  recipit ;  forsitan 
quia  illam  medicinae  auxilio  non  tute  sanan¬ 
dam  esse  vulgo  existimatur ;  multis  autem 
aliis  morbis  conjundla  sub  oculos  medico¬ 
rum  saepenumero  cadit.  Verum  equidem 

per  se 

per  se  morbus  dignus  magis  accurata  quam 
ha&enus  nacta  est  observatione. 


De  Pinguedinis  quantitate,  fpissitate,  et  situ. 

'  'y  ■ 

Omnis  materies  adiposa  in  corpore  animali 
contenta,  utrum  sebum,  adeps,  vel  quicquid 

' 

aliud  nuncupatur,,  sub  pinguedinis  nomen 

- 

generale  comprehenditur.  Principium  ani¬ 
male  egregie  necessarium  videtur,  nam  in 

* 

omnibus  animalibus,  et  in  omnibus  eorum 
fere  partibus  invenitur ;  in  macerrimis,  in  re- 

pentibus,  inse&is,  vermibus,  aliisque  id  g.e- 

*  • 

neris,  plus  minus  quantitate  adest ;  et  in 

\ 

omnibus  fere  corporis  partibus  continetur, 
sed  in  cellulis  membranae  adiposae  didlae, 
fibrarum  musculosarum  interstitiis,  ossium  cy- 
lindraceorum  cavitatibus,  et  circa  viscera 
thoracis  et  abdominis  praecipue  congeritur.— 
Inter  animalium  tamen  specie  diversorum 

A  2  pinguedinem, 


V 


I 

pinguedinem,  sive  quantitatem,  situm,  vel  spis¬ 
sitatem  respicis,  plurimum  interest.  Cete, 
phocae,  et  porci,  sub  cutem  per  totum  corpus 
tunica  ex  adipe  composita,  pollices  multos 
crassa,  circumvolvuntur ;  in  salmonibus,  et 
piscibus  quibusdam  aliis,  pinguedo  per  omnes 
libras  musculosas,  quasi  oleo  mollitas,  diffun¬ 
ditur  ;  in  squalis,  rajis,  et  plerisque  piscibus, 
ad  hepar  potissimum  accumulatur ;  in  ovibus, 
et  aliis  gramine  vescentibus,  circa  renes  copia 
majore  coacervatur. 

\ 

Quantitas  in  animantibus  diversis  admodum 
varia  est.  Quum  ad  totius  corporis  molem 
respicias,  ratio  pinguedinis  seu  olei,  in  piscibus 

i 

maxima  reperitur  ;  proxime  amphibiis  mari¬ 
nis  ;  deinde  in  iis  quae  herbis  vescuntur ;  et 
postremo  in  carnivoris.  Hic  magna  ex  parte 
ordo  verus  videtur ;  exceptiones  paucae  tamen 
inveniendae  sunt. 

»  -  « 

.  /  *  *  • 

Pinguedinis  spissitas  plerumque  eundem  or¬ 
dinem 


i 

dinem  sequitur  ;  in  piscibus  fluidissima  oleo¬ 
que  similis,  in  animantibus  autem  herbis  ves¬ 
centibus,  firmior,  et  adeps  vocatur.  In  eodem 
animante  etiam,  in  variis  locis,  spissitate  va¬ 
riat,  et  gradatim  mutationes  varias  subit ; 
sic  mollior  albior  et  insipidior  tenera  aetate, 
aliquot  autem  annorum  spatio  firmitatem 

■  V'  '  l 

quandam  acquirit ;  in  sene&ute,  odore  sa¬ 
poreque  acri  instructa,  flavescit  et  firmior 
redditur.  Quaedam  harum  mutationum,  ex 
-  ratione  acidi  pinguedinis  proprii,  pendere  cre¬ 
duntur. 


De  Pinguefaciendi  modis,  et  naturalibus,  et  arti¬ 
ficiosis. 

In  animantibus  universis,  macerrimis  etiam, 
semper  pinguedinis  portio  quaedam  adest ;  et 

ex  arbitrio  variis  modis,  in  domesticis  praeci- 

\ 

pue,  ad  quantitatem  nimiam  augeri  x  potest. 

In 

In  hoc  autem  homines  et  bestias  insigniter 
inter  se  discrepant ;  illi  enim,  quamquam  cu- 

I  X 

pidi,  saepe  nulla  ratione  pingues  se  reddere 
possunt,  et  ob  nullam  causam  evidentem, 
nisi  animi  solicitudines.  Et  certe  quidem  ani¬ 
mi  affedliones  variae,  ad  corpus  vel  opimum 
vel  macrum  efficiendum,  quam  maxime  va¬ 
lent.  Nam  homines  benevoli,  desidiosi,  le- 
nesve,  pinguiores  plerumque  quam  ii  qui  im¬ 
pigri,  inquieti,  aut  malevoli  sunt.  Ex  quo 

ilia  Caesaris  jam  trita  observatio  ;  dixit  enim, 

*  ♦ 

se  pingues  illos  un&osque  non  timere.  Eos. 
enim  reipublicae  cura  aut  libertatis  desiderio 

minime  macessere,  acuti  ingenii  tyrannus  in- 

\  / 

telligebat.  Ii  etiam  qui  mente  capti  sunt, 
saepe,  etiamsi  antea  macri,  copiam  pinguedi¬ 
nis  insignem  acquirunt.  Mentis  profe&o  he¬ 
betudinem  in  obesis  haud  raro  videre  est. 
Opinio  tamen  egregie  vulgata,  mentem  vali¬ 
dam  in  corpore  morbis  vexato  existere  non 
posse,  nullo  nititur  fundamento  ;  plurimi  enim 
viri  acutissimi  ingenii  praepingues  fuerunt. 

Species 


i 

Species  quaedam  diaetae  ad  homines  pingue¬ 
faciendos  maxime  conferunt.  Sic  cibi  adi¬ 
pati  et  saccharati,  cerevisiae  fortis,  aliorumque 
similium,  usus  frequens,  ad  obesitatem  indu¬ 
cendam  valde  conducit.  Caupones  aliique, 
qui  liquorum  ardentium  copiam  haurire  so¬ 
lent,  crebro,  si  ab  aliis  morbis  liberi,  pingue- 

dine  graves  fiunt.  Eunuchi,  etiam  ut  et  bes- 

✓ 

tiae  castratae,  celerrime  pinguescunt;  et  qui¬ 
dam  ex  membri  amputatione  solum,  copia  pin¬ 
guedinis  merae  aliquando  saginantur.  Regio¬ 
nes  quaedam,  coelique  etiam,  locorum  situs,  ut 
et  modus  vivendi,  obesitatem  corpori  conci¬ 
liant  ;  exempli  gratia,  in  Anglia  et  Hollandia 
obesi  plures  quam  in  Gallia  aut  Elispania  in¬ 
veniuntur  ;  obesorum  numerus  enim  in  illis 
quam  in  his  major,  in  ratione  centum  ad 

unum,  estimatur*. 

- ■  \  / 

V 

Ad  bestias  domesticas  pinguefaciendas  ex¬ 
ercitatio 

1 

*  Vid.  Encyclopedie  Franc^ise,  1’article  obesite. 

ercitatio  modica,  vel  nulla  prorsum,  somnus 

.  1  I 

% 

frequens  diuque  protra&us,  et  cibus  maxi¬ 
me  nutriens,  plurimum  conferunt.  Haec  pul¬ 
lariis  bene  intelliguntur ;  gallinas  enim  aves¬ 
que  alias  in  tenebris  alunt,  et  inter  alimenta 
etiam  materiam  somniferam  commiscent  *. 
Cibus  saccharum  tenens  ad  animantes  nu¬ 
triendas  alimentum  optimum  praebet ;  sic 
porci  aliaque  ex  cannis  melliferis  potissimum 
pinguefiunt.  Animalia,  in  quibus  hepar,  ex 
spiritu  ardenti  assumpto,  morbidum  est,  bre¬ 
vi  plerumque  saginantur ;  ut  in  canibus  mei- 
litu  lis  videamus,  quibus,  ne  ad  incrementum 
naturale  crescant,  vini  spiritus  adhibetur.  Et 
olim  etiam  apud  Romanos  mos  erat,  et  hodie 
quoque  apud  Siciliae  incolas,  in  anserum  offas 
spiritum  ardentem  infundere,  ut  hepar  molem 
abnormem,  et  totum  corpus  pinguetudinem 
acquireret. 

De 

*  Vid.  Reaumur,  l’art  de  faire  eclorre  des  oiseaux 
domestiques,  tome  2me,  cinquieme  memoire. 

De  Pinguetudinis  varietate  in  genere  humano , 

aetatibus  variis ,  et  diversis  sexibus . 

*<  - 

Pinguedo  vel  tenerrima  aetate,  paucis  men¬ 
sibus  etiam  post  conceptum,  formari  incipit 
Foetus  membrana  cellularis  fluido  gelato -aquo- 
so  primum  impletur ;  sed  paulo  post  speciem 
aliam  induit,  et  substantia  plane  adiposa  eva¬ 
dit.  Infantes  ab  hoc  tempore  usque  ad  ter¬ 
tium  annum  plerumque  ratione  majore  pin¬ 
guedinis  praeditae  sunt,  si  corporis  magnitudi¬ 
nem  respicias,  quam  unquam  fere  postea. 
A  tertio  vel  quarto  anno,  usque  ad  pubertatem, 

pinguetudo  nimia  raro  apparet.  Aliquando 

•  ✓ 

tamen  ad  obesitatem  proclivitas  valida,  egre¬ 
gie  sese  indicat,  et  adeo  quidem  pertinax,  ut 
conatibus  omnibus  ad  eam  reprimendam  ob¬ 
stat.  Haec  obesitati  predispositio,  Diathesisve 

B  vocatur, 

'  ii 

\  , 

*  Vid.  Haller,  Element^  Physiologiae,  lib.  xxix.  de 

Foetus  vita. 

vocatur;  seu  aliis  verbis,  causae  quaedam  in 
corpore  adsunt,  quarum  natura  omnino  ignota 
est.  Puellae  quam  adolescentes  majore  pin¬ 
guedinis  copia  pubertatis  tempore  dotantur ; 
et  per,  totam  vitam  portio  uberior  in  foeminis 
quam  in  viris  adesse  observatur ;  et  ex  earum 
consitutione  naturali  pendere,  potius  quam  a 
diversa  ratione  vivendi  oriri  videtur  ;  quia  in 
foeminis  ordinum  universorum,  sive  pigerrimis 
sive  laboriosissimis,  valde  perspicua  est.  An 
haec  pinguedinis  ubertas  sexui  muliebri  neces¬ 
saria  sit,  ad  eas  evacuationes  magnas  et  natu¬ 
rales  sustentandas,  quibus  solum  obnoxiae  sunt, 
non  satis  adhuc  vero  exploratum,  sed  admo- 

*  i  ■  v 

dum  verisimile  videtur.  Mulieres  *  post  ces¬ 
sationem  mensium  integram,  vel  suppressio¬ 
nem  etiam  longam,  et  gravidae  quoque,  ceteris 
paribus,  pinguiores  saepe  fiunt.  Vir  usque  ad 
trigesimum  annum  haud  crebro  praepinguis  est, 

quo 

*  Vid.  Memoire  par  Mons.  Lorry,  1’Histoire  de  la 
Societe  Royale  de  IVTedicine,  pour  l’annee,  1779, 

quo  tempore  corporis  incrementum  naturale 
perficitur,  affe&iones  animi  vehementiores  re¬ 
primuntur,  et  requies  corpori  conceditur, 
subsidiaque  corporis  jadturas  ejusdem  exce¬ 
dunt,  unde  corpulentia  supervenit.  Homo, 
cujus  pondus  naturale  bis  centum  libras  non 

excedit,  ex  copia  pinguedinis  nimia,  usque 

* , 

ad  quingentas  quinquaginta,  ad  sexcentas 
quinquaginta  libras  imo,  ponderavit  *. 


De  Pinguedinis  Analysi  f. 
Pinguedinis  partes  componentes,  et  earum 

i  *  ,  ' 

proportiones  mutuae  analysi  chemica  indagan¬ 
tur.  Ex  unciis  viginti  odto  pinguedinis  hu¬ 
manae,  olei  meri  unciae  viginti,  drachmae  quin- 

B  2  que, 

/ 

*  Vid.  Haller,  Physiologiae  tom.  i.  de  Adipe,  et 
Encyclopedie  Francpis.  N 

f  Vid.  Encyclopedie  Methodique,  la  Chimie,  1’article, 
“  Acide  Sebacique,”  par  Morveau. 

que,  et  grana  quadraginta ;  acidi  etiam  pecu¬ 
liaris,  sebacici  dicti,  unciae  tres,  drachmae  tres, 
et  grana  triginta ;  carbonii  candentis,  unciae 
tres,  drachma,  et  grana  quadraginta  distillatio- 
ne  extradta  fuerunt.  Omnium  horum  summa 
ad  uncias  viginti  septem,  drachmas  duas,  et 
grana  quinquaginta  redit.  Itaque  drachmas 
quinque  et  grana  decem,  quae  in  processu 
amissae  fuerunt,  solum  deesse  apparet.  Oleum 
ex  his  partibus,  et  hae  in  sequenti  proportione 
fere,  constat ;  carbonii  quatuor  ad  hydrogenii 
unam  reperiuntur.  Acidum  sebacicum  basin 
ignotam  habet ;  sed  ut  Chemici  putant  ex 
carbonio,  azotio,  et  hydrogenio  componitur, 

et  qualitatem  acidam  ex  oxygenio  acquirit. 

✓ 

Ex  his  constat,  partes  pinguedinis  componentes 
has  fere  rationes  mutuas  habere,  e  partibus 
sex,  carbonii  quinque,  et  hydrogenii  ut  et 
acidi  sebacici  unam.- 


De 

De  Pinguedinis  Secretione . 

Pinguedinis  sicut  materiei  omnis  alius  ani¬ 
malis,  secretionem  perscrutari  difficillimum 
est.  Nam  donec  glandularum  vel  vasorum 
•  secernentium  fabricae  expositio  anatomica  ex- 
amussim  fiat,  et  per  ea  sanguinis  fluitantis 
velocitas,  et  atomorum  etiam  attritus  compres¬ 
sioque  mutua,  una  cum  calorici  quantitate, 
vel  absorpta  vel  evoluta,  accuratissime  cogno¬ 
scantur,  secretionis  processum  integrum  pro 
certo  scire  non  speremus ;  singula  enim  rerum 
recensitarum,  quae  fere  ad  infinitum  varientur, 
per  se  novas  conjundtiones  inter  sanguinis  par¬ 
tes  facere  possunt.  Permulta  quamlibet  igno¬ 
remus,  secretionis  tamen  ideam  multo  diluci¬ 
diorem  quam  majores  nostri,  assequi  possumus ; 
et  h&c,  per  reperta  nova  hujus  seculiChemicorum 
praecipue  fruimur.  Physiologi  veteres  enim, 
ut  aliquantulo  longius  explicationis  difficultates 

removerentur,  dixerunt,  oleum  ex  leguminibus, 

aliisque 

aliisque  herbis,  in  corpus  animale,  cum  alimen¬ 
to  assumptum,  et  sanguine  mistum,  per  parietes 
vasorum  exsudare,  etcl  Frugibus  facultatem 
majorem  substantias  novas  formandi,  quam 

animalibus,  duntaxat  impertiisse  videntur ;  ob- 

\  .. 

servationes  autem  hujusmodi  nil  lucis  dant. 
Hoc  verisimile  insuper  non  videtur;  quotidie 

enim,  boves,  animaliaque  varia,  gramine  solum 

•  •  # 

vescentia,  in  quo  oleum  profecto  nullum  adest, 
maxime  saginari  et  praepingues  fieri  observan¬ 
tur  ;  sed  si  oleum  vel  in  gramine  contineretur, 
antequam  in  sanguinem  transire  possit,  in  par¬ 
tes  suas  componentes  ad  conjunctiones  novas 

\ 

faciendas,  resolutum  oportet.  Nil  mirum  phy- 
siologos  veteres,  partium  sanguinis  componen¬ 
tium  ignaros,  duarum  materierum,  adeo  inter 
se  discrepantium  alteram  putasse  ex  altera  non 
formari.  Sed  quum  intelligimus  sanguinem  ex 
carbonio,hydrogenio,oxygenio,et  azotio  consti¬ 
tui,  non  adeo  difficile  conceptu  est,  carbonium 
et  hydrogenium,  quae  valide  sese  attrahunt, 
-cx  sanguinis  partibus  separari,  et  inter  se  in-. 

time 


DE  PINGUEDINE  ANIMALI. 


J 


*5 

time  conjungi  posse ;  ex  quo  oleum  vel  pin¬ 
guedo  fit.  Multa  hanc  sententiam  firmant, 
sed  praecipue  pinguetudo  egregia  eorum  ani¬ 
malium,  sive  hominum  seu  bestiarum,  quae 
,  v  cannis  sacchariferis  vidlitant  ;  saccharum 
enim  Chemici  ex  carbonio  et  hydrogenio 
constitui  optime  norunt.  Ut  haec  corpora, 
quae  elementa  chemica  dicuntur,  sese  mutuo 
attrahant,  circuitus  sanguinis  languidus  neces¬ 
sario  esse  videtur ;  siquidem  oleum  in  vasis 
tam  exiguis,  ut  vix  unquam  deprehendi  pos¬ 
sint,  semper  secernitur ;  et  bene  notum  est, 
sanguinem  per  capillaria  corporis  animalis 
multo  lentius  quam  per  vasa  ampliora  fluere. 


De  Pinguedinis  depositae  usu . 

i 

Pinguedo  secreta  copiose  deponitur  iis  locis, 
ubi  ad  partes  servandas  opem  confert.  Sub 
plantis  pedum,  circa  nates,  pone  oculos,  aliisque  ' 

locis 

A 

locis,  copia  majore  congeritur ;  in  pelvi  circa 

intestinum  redum ;  in  foeminis  praesertim  or- 

—  » 

gana  genitalia  ampleditur,  in  gravidis  et  par¬ 
turientibus  ad  prolationem  partium  cedeps ; 
inter  fibras  musculosas  collocata,  earum  motus 
inter  se  faciles  reddit.  Pinguedo  his  locis  plus 
minus  in  corporibus  omnibus,  riiacerrimis  etiam, 
inveniatur.  Pinguedinis  moles  quoque  ad  calo¬ 
rem  animalem  retinendam  nonnihil  inservit.  In 
cete  et  amphibiis  marinis,  quibus  proxime  sub¬ 
ter  cutem  magna  quantitate  colligitur,  hoc 
officio  fungi  idonea  videtur ;  quia  calor  per 
eam  quam  per  aquam  aut  varia  alia  corpora 
lentius  permeat.  In  genere  humano  multum 
ad  corporis  formam  confert ;  et  colore  suo  can¬ 
dido,  et  interstitia  musculorum  implendo,  eam 

/ 

formam  in  foeminis  eximiam,  adeo  blandam 
nitidamque  producit,  quae  in  facie,  collo,  et 
mammis  praesertim  apparet.  Copia  autem 
pinguedinis  nimia,  aeque  ac,  vel  plus  etiam 
quam  macies  ipsa,  pulchritudini  damnum  dat. 

Hinc  fit  ut  virgines  plurimae  quidem,  ad  pin- 

■  ^ 

guetudinem 

guetudinem  reprimendam  adeo  studiosas  sint, 
ut  diaeta  tenui,  cum  aceto,  frudibus  acidis, 
aliisque  id  generis,  in  quantitate  abnormi  utun¬ 
tur,  sese  graciles  reddendi  causa,  quibus  saepe 

et  earum  venustas  et  valetudo  simul  disper- 

•  ' 

duntur.  Copia  pinguedinis  idonea,  variis  usi¬ 
bus  in  corpore  animali  inservit ;  a  nimia  autem, 

mala  pluria  proficiscuntur.  Adipis  moles  enim 

\ 

vasa;  subcutanea  comprimens,  sanguinem  in 
vasa  ampliora  pulmonum,  cordis,  capitisque, 
praecipue  impellit,  et  in  his  plethoram  facessit ; 
musculorum  tum  roboris  tum  magnitudinis 
imminutio,  et  ignavia,  vel  requiei  cupiditas 
valde  conspicuae  sunt ;  palpitatio,  anxietas 
pedoris,  respiratio  etiam  post  motum  diffi¬ 
cilis,  et  saepe  vero  sine  ullo  motu,  perpetuae 
adsunt ;  caput  stupore,  aliquando  dolore  cor¬ 
ripitur,  et  magna  ex  parte  mentis  facultates 
minuuntur,  fatuitas  ipsa  enim  haud  'raro  su¬ 
pervenit.  Excretiones  plerumque  foetore  ani¬ 
mali  notabili  praeditae  sunt,  praecipue  halitus 
admodum  ingratus  existit.  Sanguis  coloris 

C  subnigri 

subnigri  est,  circuitus  lentus,  pulsus  mollis, 
radialis  vix  taclu  percipi  possit,  et  demum 
vel  suffocatione,  vel  apoplexia  haud  raro  vita 
extinguitur. 


De  Pinguedinis  Absorptione . 

Pinguedinis  absorptio,  aeque  ac  aliarum 
materiarum,  absorbentibus  lymphaticis  fit ; 
quae,  in  quibusdam  morbis,  cursu  adeo  incitato 
provehitur,  ut  homo  pinguis  aegrotans,  saepe 
paucis  diebus,  ponderis  sui  dimidio  fere  spolie¬ 
tur.  Dum  corporis  valetudo  integra  manet, 
tum  absorptio  tum  secretio  pari  fere  passu 
progrediuntur ;  materia  enim  ex  sanguine  se¬ 
creta,  iterum  per  vasa  absorbentia  in  san¬ 
guinem  revehitur.  Si  una  autem,  alterave 
plus  quam  par  est  adaugeatur,  obesitas  vel 
macies,  aut  alii  quidam  morbi  plane  conse- 
quentur, 

% 


Pinguedo 

Pinguedo  absorpta  et  sanguine  mista,  in 
pulmones  provehitur,  ibique  aeri  atmosphe- 
rico  exposita,  mutationes  quasdam  subit ;  car- 
bonii  hydrogeniique  portiones,  oxygenio  aeris 
attradae,  ex  sanguine  evolvuntur ;  simulque, 
ut  nonnulli  censent,  portio  quaedam  oxygenii 
in  sanguinem  ipsum  absorbetur.  His  com¬ 
mutationibus  peractis,  sanguis,  qui  antea  colo¬ 
ris  subnigri  fuit,  speciem  rubicundam  induit, 
et  sanguis  arteriosus  nuncupatur,  in  quo  pin¬ 
guedinis  vestigium  omnino  nullum  apparet. 
Hoc  modo  e  pinguedine  absorpta,  materies 
ustioni  apta,  sanguini  subministratur,  quae, 
post  has  mutationes  in  pulmonibus  peractas, 
in  totum  corpus  diffunditur,  et  dum  cursum 
suum  peragit,  cum  oxygenio  absorpto,  ut 
quidam  putant,  vel  quodam  corpore  alio,  ca¬ 
pacitate  calorici  magna  predito,  ardius  gra- 
datim  conjungitur;  quare  propter  capacitatis 
mutationem  calor  evidens  evadit ;  ex  quo 
temperatura  animalis  dida,  per  totum  corpus 
aequabiliter  fere  servatur.  Ex  hoc  verisimile 

jj|r2  videtur 

videtur,  copiam  insignem  pinguedinis  in  cete, 
amphibiis  marinis,  aliisque  regiones  frigidissi¬ 
mas  incolentibus,  ad  eorum  temperaturam 
sustentandam  inservire,  sine  qua  corpus,  fri¬ 
gus  earum  regionum  immodicum,  tolerare  non 
possit. 

Etiamsi  pinguedinis  absorptio  idonea,  mul¬ 
tum  commodi  adfert  corpori;  ita  tamen  augeri 

possit,  ut  plurima  mala,  et  mortem  etiam  subi- 

*  \ 

tam  inducat.  Absorptio  pinguedinis  nimia, 
inedia  in  longum  produdla,  vel  cibo  male 
nutrienti,  aut  exercitatione  immodica,  orta, 
morbos  vero  graves  corpori  gignit.  Quaprop¬ 
ter,  obesi  quam  graciles,  citius  scorbuto,  febri, 
dysenterice,  aliisque  variis  obnoxii  fiunt;  et 
prognosis  morborum  acutorum  fere  semper 
periculosior  in  obesis,  quam  in  gracilibus  existit. 
Illis  enim,  evacuationes  et  bilis,  et  sudoris, 
aliorumque,  magis  copiosae  et  foetidiores  ple¬ 
rumque  fiunt ;  sanguinis  etiam  massa  integra, 

pinguedinis 

pinguedinis  nimia  absorptione,  permultum 

mutatur,  et  totum  corpus  citius  post  mortem 

✓ 

putrescit. 


Pinguedinis  causarum  expositio  Theoretica. 

Omnes  corporis  partes,  tum  fluidae  tum  solidae, 
ex  sanguine  sustinentur,  itaque  necesse  vide¬ 
tur  sanguinem,  ad  materies  egregie  discrepan¬ 
tes  excernendas,  rationem  partium  suarum 
componentium  reciprocam  mutare.  Propterea 
verisimile  est,  organa  secernentia  ita  esse  posita, 
ut  sanguis  ea  secretione  apta  recipiatur ;  hoc 
modo  renes  ad  urinae  secretionem,  sanguinem 
arteriosum  recipiunt,  dum  hepar  ad  bilem 
formandam,  sanguinem  subnigrum  venosum, 
circuitu  ejus  valde  mutatum,  accipit.  San¬ 
guinis  conditio  in  hominibus  aliis,  alia  inve¬ 
nitur  homines  enim  plenitudine  seu  plethora 

vexati, 

vexati,  sanguinem,  quam  alii,  magis  crassum, 
et  subnigrum,  macri  autem  vel  graciles,  te¬ 
nuiorem  et  rubicundiorem  habent. 

Sanguinis  venosi  color  subniger  in  pulmo¬ 
nibus  evanescit,  commutationibus  chemicis  su- 
pradidis,  et  color  rubicundus  nitidusque  indu¬ 
citur  ;  et  ut  respiratio  ipsa  plus  minus  perfecta 
sit,  eadem  ratione  portio  carbonii  et  hydroge- 
nii  ex  sanguine  abduda  major  vel  minor  fit ; 
et  credendum  est,  sanguinem,  si  rationem 
carbonii  et  hydrogenii  majorem  teneat,  majo¬ 
rem  etiam  pinguedinis  quantitatem  excreturum 
esse.  His  praefatis,  rerum  supra  memoratarum 
explicatio  facilior  fit.  Animadvertimus  enim 
pinguedinis  copiam  insignem,  in  amphibiis  aliis¬ 
que  animantibus  marinis  inventam  esse,  in 
quibus  certe  respiratio  semper  non  aeque  per¬ 
agitur,  in  aqua  enim  immersae  respirare  ne¬ 
queunt  ;  quo  pado  sanguinis  quantitas  quae¬ 
dam,  nullo  hydrogenio  carboniove  per  pulmo- 

\ 

nes  abstrado,  in  arterias  diffunditur,  ex  quo 

pinguedinis 

pinguedinis  tantae  secretionis  causa  constat, 
et  credibile  est  hepatis  molem  in  piscibus 
grandem,  aliisque  aerem  atmosphericum  non 
libere  spirantibus,  ad  harum  partium  re¬ 
dundantiam  excernendam  inservire  ;  bilis 

Z 

enim  partes  componentes,  ab  illis  quae  pin¬ 
guedinem  gignunt,  adeo  non  multum  discre¬ 
pant  *.  Infantes,  in  utero  etiam,  ubi  refpi- 
ratio  nulla  est,  et  post  partum  usque  ad 
tertium  fere  annum,  cum  foramen  ovale  et 
dudtus  arteriosus  plerumque  clauduntur  f,  prae¬ 
pingues  esse  observavimus ;  et  hoc  magis 
sententiam  nostram  firmat,  quod  in  corporibus 
quibusdam  hominum  praepinguium  dissedtis, 
communicatio  diredta  a  dextro  ad  cor  sinistrum 
reperta  fuit  J,  et  adeo  magna,  ut  sanguinis 

copia 

*  Vid.  Fourcroy,  Experiences  sur  la  bile,  et  Vau- 
quelin  sur  la  foie  de  rai„  Annales  de  Chimie. 

f  Vid.  Haller  Elementa  Physiologiae. 

t  Vid.  Lond.  Med.  Transa&ions,  vol.  3. — Sandifort 

Observationes 

copia  nonnulla  in  pulmonibus  nil  mutationis 
passi,  e  cordis  latere  dextro  ad  sinistrum  tran¬ 
siret  ;  et  pulmones  ipsi  adeo  duri  parvique 
fuerunt,  ut  ad  sua  officia  redle  peragenda 
valere  non  viderentur.  Schirrus,  et  alii  he¬ 
patis  morbi  in  obesis  saepe  notabiles  *  sunt, 
et  nobis  pinguetudinis  causae  esse  videntur, 
in  statu  enim  corporis  naturali,  secretione  vel 
bilis  vel  pinguedinis,  audta,  altera  semper 
imminuitur.  Permulta  hanc  sententiam  cor¬ 
roborant  ;  inter  alia,  ea  pinguedinis  absorptio 
in  febre  insignis,  quam  pene  semper  proflu¬ 
vium  bilis  immodicum  excipit  f . 

Ignavia 

V  • 

Observationes  Anatomico-pathologicae,  Lugd.  Batav. 

1777. 

*  Morgagnius  de  sed.  et  caus.  morb.  Epist.  xxxv. 
Ivii.  xiv.  etc. — Baglivius,  de  fibra  motrice,  etc. — Alii¬ 
que  varii. 

f  Vid.  Van  Swieten,  in  Aph.  Boerhaavii. — Huxham 
on  Fevers.— .Cleghorn’s  Diseases  of  Minorca,  multosque 
alios. 

Ignavia  etiam  sive  corporis  vel  mentis,  cir¬ 
cuitus  sanguinis  velocitatem,  excretionumque 

1 

quantitatem  imminuit,  et  somni  capessendi 
desiderium  auget,  inter  quem  respiratio  in¬ 
signiter  lentius  quam  in,  vigilia  fit ;  itaque  in 
his  modis  ad  obesitatem  confert.  Membri 
amputatio,,  mensium  suppressio  vel  cessatio, 
aliaque  varia,  quia  plethoram  efficiunt,  pin¬ 
guetudinem  corpori  conciliant ;  nam  in  ple- 
thora,  copia  sanguinis  major,  in  pulmonibus, 
aeris  adtioni  simul  objicitur ;  igiturque  copia 
carbonii  et  hydrogenii,  e  sanguinis  ratione 
aequa,  oxygenio  aeris  non  consumitur,  quia 
portio  quaedam  solum  oxygenii  aeris  atmo- 
spherici,  in  pulmones  una  inspiratione  as¬ 
sumpti,  cum  carbonio  hydrogenioque  ex  san¬ 
guine  abdu&is,  conjungi  potest 

Theoriam  Beddoes,  de  obesitatis  causa,  in 

D  hoc 

*  Vid.  Encyclopedie  Methodique,  Medecine,  Particle 
Air ,  par  Mons.  Jurin. 

hoc  loco  animadvertere  oportet.  Ille  enim, 
ut  pinguetudinis  causas  chemiae  ope  patefa¬ 
ceret,  primus  tentavit.  Dixit,  se  credere  pin¬ 
guedinis  nimiae  causam,  ex  quantitate  oxy- 
genii  in  sanguine  justo  majore  imminuta  *, 
exoriri.'  Ex  rebus  autem  supra  enumeratis 
affatim  constat,  ut  copia  pinguedinis  nimia 

ex  redundantia  carbonii  et  hydrogenii  ac- 

% 

cumularetur,  sine  ulla  diminutione  praeter- 
naturali  oxygenii  in  sanguinem  accepti,  si 
ullum  revera  acceptum  sit. 

Castratio,  fortasse  plethora  indu&a,  obesi¬ 
tatem  modo  supra  memorato  efficiat ;  potius 
autem  credibile  videtur  ex  animi  imbe¬ 
cillitate  et  amoris  affedionum  cessatione  ex¬ 
oriri.  Nam  haec  corpori  requiem  maxime 
parant,  ut  in  iis  hominibus  etiam  a  venere 
alienis  haud  raro  conspidatur. 

Regiones 

*  Vid.  Observations  on  Sea  Scurvy,  Consumption* 
§lc,  page  98.  &cs  ' 

Regiones  et  coeli,  vel  excretiones  augendo, 
vel  diminuendo,  corpus  animale  quam  maxi¬ 
me  afficiunt.  Aer  enim  siccus,  evacuationes 
cum  per  pulmones  tum  per  cutem  copiosio¬ 
res  facessit ;  dum  aer  humidus  excretionibus 
et  pulmonum  et  cutis  multum  obstat,  igi- 
turque  carbonii  hydrogeniique  quantitatem 
minorem  ex  sanguine  abducit.  Et  multi 
equidem,  qui  terras  humidas  et  paludosas, 
ut  Hollandiam  aliasque,  maxime  pingues¬ 
cunt,  dum  hi,  qui  regiones,  coelo  sereno 
beatas,  incolunt,  ut  Galliam  aliasque,  gra¬ 
ciliores  plerumque  evadunt. 

Quamquam  omnia  opiniones  nostras  hac¬ 
tenus  firmant,  quaedam  tamen,  inter  se  pug¬ 
nare  videantur.  Nam  qua  ratione,  roge¬ 
tur,  homines  dyspnaea,  asthmate,  aliisque 
morbis  laborantes,  in  quibus  causae  obesita¬ 
tis  nonnullae  admoventur,  unquam  macres¬ 
cunt  ?  A  causis  ex  opposito  agentibus  ex- 

D  2  oriri 

oriri  possit ;  scilicet,  circuitu  sanguinis  vel 
animi  vel  corporis  affedionibus  accelerato, 
ingestis  qualitate  seu  quantitate  minutis, 
vel  concoctione  cibi  depravata,  evacuatio¬ 
nibus  et  bilis  et  secretionum  aliarum  auc¬ 
tis  ;  quae  omnia  corpus  macilentum  reddere 
inserviunt,  ut  et  alia,  quae  parvi  momenti 
esse  apparent,  pus  enim  in  quantitate  mi¬ 
nima,  e  fonticulo  etiam,  corpori  decremen¬ 
tum  aliquando  comparavit. 

Proclivitas  ad  obesitatem,  naturalis  dicta, 
ex  quibusdam  causis,  quae  exploratu  diffi¬ 
cillimae  sunt,  exoriri  videtur.  Ex  pulmo¬ 
num  conformatione  congenita  nonne  nasca¬ 
tur  ?  Nam  corporis  variae  partes,  vel  justo 
majores  vel  minores,  saepe  observantur ;  ita 
vero  pulmonum  capacitas  parva  occurrat, 
et  ergo,  sanguis  aeris  atmospherici  quan¬ 
titati  minori  objiciatur,  quare  portio  car- 
bonii  et  hydrogenii  ex  sanguine  abduda 

minuatur, 

minuatur,  et  inde  eorum  redundantia  ap¬ 
paret. 

Hypothesibus  autem  jam  satis  in  hocce 
opusculo  indulsimus ;  ideoque  observationes 
nostras  nunc  ad  finem  perducere  oportebit, 
verbis  Baconi  sapientia  vera  refertis,  Fiat 
Experimentum,  utentes. 

